Fonaments de KDE

# Fonaments de KDE

Hollingsworth, T.C. `<tchollingsworth@gmail.com>`

Traductor: Antoni Bella
revisió (28 de novembre de 2016)

Dret de reproducció © 2011, 2012, 2013 Hollingsworth, T.C.

Dret de reproducció © 2011 Alexey Subach

Dret de reproducció © 2011 Salma Sultana

Avís legal

Esta guia oferix una introducció a l'espai de treball Plasma i les aplicacions, també descriu moltes de les tasques habituals que es poden realitzar.

Capítol 1. Introducció
Introducció

# Capítol 1. Introducció

Us donem la benvinguda a KDE!

Esta guia vos presentarà moltes característiques de l'espai de treball Plasma i les aplicacions, també descriurà moltes de les tasques habituals que es poden realitzar.

Per a més informació sobre KDE, visiteu el lloc web de KDE.

Capítol 2. Instal·lació de l'Escriptori Plasma de KDE i les aplicacions KDE
Instal·lació de l'Escriptori Plasma de KDE i les aplicacions KDE

# Capítol 2. Instal·lació de l'Escriptori Plasma de KDE i les aplicacions KDE

Podeu instal·lar les aplicacions KDE, inclòs l'Escriptori Plasma de KDE sobre una varietat de plataformes diferents, que van des de telèfons intel·ligents i tauletes a equips que executen Microsoft® Windows®, macOS®, UNIX®, BSD o Linux®. Els paquets binaris estan disponibles per a plataformes i distribucions diferents, o els usuaris avançats els poden construir des del codi font.

## Instal·lació dels paquets

Centenars de desenvolupadors arreu del món han fet un munt de treball perquè KDE siga fàcil d'instal·lar sobre una varietat de dispositius i plataformes diferents.

### Linux®

Quasi totes les distribucions de Linux® oferixen paquets binaris per a aplicacions KDE individuals i l'Escriptori Plasma de KDE com un conjunt.

Per a instal·lar una aplicació individual, busqueu el seu nom en la col·lecció de paquets de la vostra distribució. Per a instal·lar un dels Espais de treball Plasma de KDE, com l'Escriptori Plasma de KDE, busqueu un metapaquet o grup de paquets, típicament `plasma-desktop`.

### Nota

Algunes aplicacions es poden instal·lar juntament amb altres des d'un paquet que combina el nom KDE. Per exemple, Konqueror es troba en el paquet `kde-baseapps`.

Si teniu problemes per a localitzar els paquets KDE per a la vostra distribució, contacteu amb els seus recursos de suport. Moltes distribucions també disposen d'un equip dedicat a empaquetar aplicacions per KDE i que vos podran proporcionar assistència específica.

### Microsoft® Windows®

La iniciativa de KDE sobre Windows proporciona paquets binaris de les aplicacions KDE per a Microsoft® Windows®. També proporcionen una aplicació especial d'instal·lador que us permetrà instal·lar individualment i amb facilitat les aplicacions o grups amb totes les dependències necessàries.

Per a obtindre més informació sobre la iniciativa i per a baixar l'instal·lador, visiteu la KDE on Windows Initiative.

### macOS®

Les aplicacions KDE individuals es poden instal·lar a través de diversos «ports» dels diferents sistemes disponibles per a macOS®. Diverses aplicacions KDE diferents també proporcionen el seu propi binari compilat per a macOS®.

Per a més informació, visiteu KDE on macOS®.

### BSD

La majoria de distribucions BSD vos permeten instal·lar aplicacions KDE i l'Escriptori Plasma de KDE en el seu conjunt a través del seu sistema de «ports».

Per a més informació sobre com instal·lar els ports, consulteu la documentació de la vostra distribució BSD.

### Dispositius mòbils

Plasma Mobile és una interessant iniciativa per oferir una nova experiència KDE als dispositius mòbils com telèfons intel·ligents o tauletes. Es proporcionen versions binàries per a diversos dispositius diferents.

Per a més informació, visiteu Plasma Mobile.

### Suport Live

Diverses distribucions Linux® i BSD oferixen suports «live». Estos permeten provar l'Escriptori Plasma de KDE sense necessitat d'instal·lar res al sistema. Tot el que heu de fer és inserir el CD o connectar una unitat USB i arrancar des d'esta. Si vos agrada el que veeu, la majoria oferixen una opció per a instal·lar al disc dur.

En el lloc web de KDE hi ha una llista de les distribucions que oferixen l'entorn de treball i les aplicacions KDE en suports «live».

### Construir des del codi font

Per a obtindre informació detallada sobre com compilar i instal·lar l'Escriptori Plasma de KDE i les aplicacions KDE, vegeu Construir des del codi.

Atés que el programari KDE utilitza cmake, no hauríeu de tindre problemes per a compilar-lo. Si n'arribeu a tindre, informeu-ne a les llistes de correu de KDE.

L'eina recomanada per a construir els Frameworks i l'Escriptori Plasma de KDE i totes les altres aplicacions és kdesrc-build.

Capítol 3. Trobar la manera de
Trobar la manera de

# Capítol 3. Trobar la manera de

## Un diccionari visual

Christensen, Claus

Hollingsworth, T.C. `<tchollingsworth@gmail.com>`

Traductor: Antoni Bella

Les característiques dels Espais de treball Plasma de KDE disposen de molts elements per a la interfície gràfica d'usuari, comunament conegudes com a «ginys». Esta guia vos presentarà els seus els noms i funcions.

### El panorama global

#### Finestres

Esta és la finestra de KWrite, un editor de text. Cliqueu damunt de la part de la finestra per a aprendre'n més quant a ell.

1. El menú Finestra

2. La barra de títol

3. Botons per a minimitzar, maximitzar o tancar la finestra

4. La barra de menús

5. La barra d'eines

6. Una àrea de text molt gran que actua com a giny central d'este programa

7. Una barra de desplaçament vertical (també hi ha una barra de desplaçament horitzontal davall del quadro de text)

8. La barra d'estat

Esta és una altra finestra, la del gestor de fitxers Dolphin. Cliqueu damunt de la part de la finestra per a aprendre més sobre seu.

1. Un quadro que conté una llista dels Llocs en el sistema

2. Una àrea de selecció del camí de la carpeta que es mostra

3. Una icona de carpeta

4. Una icona de fitxer

5. Una icona ressaltada

6. Un menú contextual que llista les accions que es poden realitzar sobre un fitxer

7. Un control lliscant que canvia la mida de les icones mostrades

8. Més Quadros

#### Elements de la interfície gràfica d'usuari (IGU)

Esta captura de pantalla, del quadro Formats en Configuració del sistema, mostra alguns elements de la IGU. Per a obtindre més informació, cliqueu damunt d'una part de la finestra.

1. Una llista d'icones (hi ha seleccionat el segon element)

2. Una llista desplegable oberta

3. Un element en la llista desplegable que ha sigut seleccionat

4. Alguns botons més

Esta captura de pantalla, del quadro Dreceres personalitzades en Configuració del sistema, mostra alguns elements més de la IGU.

1. Una vista en arbre

2. Una casella de selecció que ha sigut seleccionada

3. Un parell de botons de selecció de valors

4. Un botó del menú

Esta captura de pantalla, del quadro Aplicacions predeterminades en Configuració del sistema, mostra alguns elements més de la IGU. Per a obtindre més informació, cliqueu damunt de la part de la finestra.

1. Un quadro de llista

2. Un parell de quadros de botons d'opció

3. Un quadro de text

Finalment, esta captura de pantalla, del quadro Colors en Configuració del sistema, mostra cinc pestanyes

### Els ginys

Nom | Descripció | Captura de pantalla
--- | --- | ---
Giny central | L'àrea principal de l'aplicació en execució. Esta podria ser el document que esteu editant en un processador de textos o el tauler d'un joc com els escacs. |
Botó | Hi podeu clicar amb el botó esquerre del ratolí per a realitzar una acció. |
Àrea de selecció | Mostra el camí en un sistema jeràrquic, tal com un sistema de fitxers. Cliqueu damunt de qualsevol part del camí per a pujar en l'arbre des d'esta ubicació. Cliqueu damunt de la fletxa a la dreta de la part del camí per a anar cap a un element secundari d'este. |
Casella de selecció | S'hi pot clicar per a seleccionar i desseleccionar elements. Normalment s'utilitza en una llista de diverses seleccions. Els elements seleccionats solen mostrar una marca de selecció, mentre que els elements sense seleccionar tindran una casella buida. |
Selector de color | Permet seleccionar un color per a diverses finalitats, com ara canviar el color del text. Per a obtindre més informació, vegeu «Triar els colors». |
Quadro combinat | Una combinació d'una llista desplegable i un quadro de text. Podeu seleccionar una opció de la llista, o escriure en el quadro de text. Alguns quadros combinats poden completar automàticament les entrades, o obrin la llista amb una llista d'opcions que coincidixen amb el que heu escrit. |
Menú contextual | Molts elements de la interfície d'usuari en l'entorn de treball KDE i les aplicacions, contenen un menú contextual, el qual es pot obrir clicant sobre alguna cosa amb el botó dret del ratolí. Este menú conté opcions i accions que usualment afectaran els elements de la interfície d'usuari on feu clic dret. |
Diàleg | Una xicoteta finestra que apareix damunt d'una finestra d'aplicació més gran. Pot contindre un missatge d'avís, o el quadro de configuració, entre d'altres. |
Llista desplegable | Proporciona una llista d'elements, des de la qual en podreu seleccionar un. |
Icona | Una representació gràfica d'alguna cosa, com un fitxer o una acció. En general, però no sempre, també conté un text descriptiu, siga davall o a la dreta de la icona. |
Llista d'icones | Proporciona una llista d'elements representats per una icona i una descripció. Se sol utilitzar en el quadro esquerre dels quadros de configuració per a permetre la selecció de diferents tipus de categories de configuració. |
Quadro de llista | És una llista d'elements que normalment permet seleccionar múltiples elements. Per a seleccionar un grup d'elements contigus, premeu la tecla Maj i cliqueu damunt del primer i últim element. Per a seleccionar múltiples elements no contigus, premeu la tecla Ctrl i seleccioneu els elements desitjats. |
Menú | Una llista de les seleccions, que usualment realitzen una acció, establixen una opció, o obrin una finestra. Es poden obrir des de la barra de menús o els botons del menú. |
Barra de menús | Es troba en la part superior de quasi totes les finestres i proporciona accés a totes les funcions de l'aplicació en execució. Per a obtindre més informació, vegeu «Menús comuns». |
Botó del menú | Un tipus especial de botó que obri un menú. |
Quadro o barra lateral o vista d'eina | Es troba sobre els costats o a la part inferior del giny central i permeten realitzar moltes tasques diferents en una aplicació. Un editor de text pot proporcionar una llista dels documents oberts, mentre que un processador de textos podria permetre seleccionar una imatge predissenyada. |
Barra de progrés | Una xicoteta barra que indica que s'està realitzant una operació de llarga duració. La barra pot indicar la quantitat que s'ha completat de l'operació, o senzillament pot anar arrere i avant per a indicar que l'operació està en curs. |
Botó d'opció | S'utilitzen en una llista d'opcions, i només permeten que se seleccione una de les opcions en la llista. |
Barra de desplaçament | Permet navegar per un document. |
Control lliscant | Permet seleccionar un valor numèric movent una xicoteta barra horitzontal o vertical a través d'una línia. |
Botó de selecció de valors | Permet seleccionar un valor numèric, siga utilitzant les fletxes amunt i avall a la dreta del quadro per a augmentar o disminuir el valor, respectivament, o escrivint el valor dins del quadro de text. |
Barra d'estat | Es troba en la part inferior de moltes aplicacions i mostra la informació sobre el que està fent actualment l'aplicació. Per exemple, un navegador web pot indicar el progrés de la càrrega d'una pàgina web, mentre que un processador de textos pot mostrar el nombre actual de paraules. |
Pestanya | Apareix a la part superior de la superfície d'una finestra, i permet que l'àrea de la finestra siga canviada a una varietat de seleccions diferents. |
Àrea de text | Permet escriure una gran quantitat de text, normalment múltiples línies o paràgrafs. A diferència d'un quadro de text, en prémer Retorn resultarà en un salt de línia. |
Quadro de text | Una entrada de text d'una sola línia que permet escriure una xicoteta quantitat de text. En general, en prémer Retorn es realitzarà la mateixa acció que quan es clique damunt del botó D'acord. |
Barra de títol | Es troba en la part superior de cada finestra. Conté el nom de l'aplicació i normalment informació sobre el que fa, com el títol de la pàgina web que esteu veent en un navegador web o el nom del fitxer d'un document obert en un processador de textos. |
Barra d'eines | Es troba prop de la part superior de moltes aplicacions, en general directament davall la barra de menús. Oferix accés a moltes funcions comunes de l'aplicació en execució, com Guarda o Imprimix. |

Vista en arbre

Una vista en arbre permet seleccionar des d'una llista jeràrquica d'opcions. Es pot plegar una secció o categoria de la vista en arbre, en este cas no apareixeran les opcions davall seu i la fletxa a l'esquerra del títol apuntarà cap a la dreta, cap al títol. També es pot desplegar, en este cas es mostraran diverses opcions per davall seu, i la fletxa a l'esquerra del títol estarà apuntant cap avall, cap a les opcions. Per a desplegar una part de la vista en arbre, cliqueu damunt de la fletxa situada a l'esquerra del títol de la secció que vulgueu desplegar, feu doble clic damunt del títol, o seleccioneu el títol amb les tecles de fletxa del teclat i premeu la tecla Retorn o +. Per a minimitzar una part de la vista en arbre, també podeu clicar damunt de la fletxa, feu doble clic damunt del títol o premeu la tecla Retorn o -.

Menús comuns
Menús comuns

## Menús comuns

Hollingsworth, T.C. `<tchollingsworth@gmail.com>`

Traductor: Antoni Bella

Moltes aplicacions KDE inclouen estos menús. No obstant açò, la majoria de les aplicacions tindran més entrades en el menú de les que figuren ací, i altres poden faltar.

La barra de menús a Gwenview.

Algunes aplicacions, com Dolphin, no mostren una barra de menús predeterminada. La podeu mostrar prement Ctrl+M. També es pot utilitzar per a ocultar-la barra en les aplicacions que admeten fer-ho.

### El menú Fitxer

El menú Fitxer permet realitzar operacions sobre els fitxers oberts i tindre accés a tasques comunes en les aplicacions.

Els elements comuns en el menú inclouen:

Fitxer → Nou (Ctrl+N)

  Crea un fitxer nou.

Fitxer → Finestra nova

  Obri una finestra nova.

Fitxer → Obri… (Ctrl+O)

  Obri un fitxer existent.

Fitxer → Guarda (Ctrl+S)

  Guarda el fitxer. Si el fitxer ja existix, serà sobreescrit.

Fitxer → Anomena i guarda…

  Guarda el fitxer amb un nom nou.

Fitxer → Guarda-ho tot

  Guarda tots els fitxers oberts.

Fitxer → Torna a carregar (F5)

  Torna a carregar el fitxer actual.

Fitxer → Actualitza-ho tot

  Torna a carregar tots els fitxers oberts.

Fitxer → Imprimix… (Ctrl+P)

  Imprimix el fitxer. Utilitzeu Imprimix a un fitxer (PDF) per a generar un fitxer PDF o seleccioneu un interval de pàgines que voleu imprimir a un fitxer PDF nou.

Fitxer → Tanca (Ctrl+W)

  Tanca el fitxer actual.

Fitxer → Tanca-ho tot

  Tanca tots els fitxers oberts.

Fitxer → Ix (Ctrl+Q)

  Ix de programa.

### El menú Edita

El menú Edita permet modificar el fitxer actualment obert.

Edita → Desfés (Ctrl+Z)

  Desfà l'última acció realitzada sobre el fitxer.

Edita → Refés (Ctrl+Maj+Z)

  Refà l'última acció realitzada sobre el fitxer.

Edita → Retalla (Ctrl+X)

  Elimina la porció seleccionada del fitxer, si n'hi ha, i col·loca una còpia a dins del porta-retalls.

Edita → Copia (Ctrl+C)

  Col·loca una còpia de la part seleccionada del fitxer, si n'hi ha, a dins del porta-retalls.

Edita → Apega (Ctrl+V)

  Copia el primer element a dins del porta-retalls en la ubicació actual en el fitxer, si n'hi ha.

Edita → Selecciona-ho tot (Ctrl+A)

  Selecciona tot el contingut del fitxer actualment obert.

Edita → Busca… (Ctrl+F)

  Permet buscar un text en el fitxer actualment obert.

Edita → Substituïx… (Ctrl+R)

  Permet buscar un text en el fitxer obert i el substituïx per alguna cosa altre.

Edita → Busca la següent (F3)

  Va fins a la següent coincidència de l'última operació de busca.

Edita → Busca l'anterior (Maj+F3)

  Va fins a la coincidència anterior de l'última operació de busca.

### El menú Visualitza

El menú Visualitza permet canviar l'aspecte del fitxer obert i/o aplicació en execució.

Este menú té diferents opcions depenent de l'aplicació que utilitzeu.

### El menú Eines

El menú Eines permet realitzar certes accions sobre el fitxer actualment obert.

Eines → Verificació automàtica de l'ortografia (Ctrl+Maj+O)

  Comprova si hi ha errors ortogràfics mentre escriviu. Per a obtindre més informació, vegeu «Comprovar automàticament l'ortografia».

Eines → Ortografia…

  Inicia el programa de correcció ortogràfica: un programa dissenyat per a ajudar a l'usuari a detectar i corregir els errors ortogràfics. Per a obtindre més informació, vegeu «Comprovar l'ortografia».

Eines → Ortografia (des del cursor)…

  Inicia el programa de correcció ortogràfica, però només comprova la porció del document des de la posició actual del cursor fins al final. Per a obtindre més informació, vegeu «Comprovar l'ortografia».

Eines → Corregix la selecció…

  Inicia el programa de correcció ortogràfica, però només comprova el text seleccionat en el document. Per a obtindre més informació, vegeu «Comprovar l'ortografia».

Eines → Canvia el diccionari…

  Permet canviar el diccionari utilitzat per a revisar l'ortografia. Per a obtindre més informació, vegeu «Configurar Sonnet».

### El menú Configuració

El menú Configuració permet personalitzar l'aplicació.

Este menú normalment contindrà els següents elements:

Configuració → Mostra la barra de menús (Ctrl+M)

  Canvia la visualització o oculta la barra de menús. Una vegada oculta es pot fer visible utilitzant la drecera Ctrl+M. Si la barra de menús està oculta, el menú contextual s'obrirà clicant amb el botó dret del ratolí damunt de qualsevol part de l'àrea de la vista, este conté una entrada addicional Mostra la barra de menús.

Configuració → Mostra la barra d'estat

  Alterna la visualització de la barra d'estat. Algunes aplicacions KDE utilitzen la barra d'estat a la part inferior de la pantalla per a mostrar informació d'utilitat.

Configuració → Barres d'eines mostrades

  Permet mostrar i ocultar les diferents barres d'eines suportades per l'aplicació.

Configuració → Mostra la barra d'estat

  Quan se selecciona, es mostra una barra xicoteta a la part inferior de l'aplicació que conté informació sobre l'estat. Quan no se selecciona, la barra d'estat restarà oculta.

Configuració → Configura les dreceres…

  Permet activar, desactivar i modificar les dreceres de teclat. Per a obtindre més informació, vegeu «Ús i personalització de les dreceres».

Configuració → Configura les barres d'eines…

  Permet personalitzar els continguts, disseny, text i icones de les barres d'eines. Per a obtindre més informació, vegeu «Personalització de les barres d'eines».

Configuració → Configura les notificacions…

  Este element mostra un diàleg de configuració estàndard per a les notificacions de KDE, on podreu canviar les notificacions (sons, missatges visibles, etc.) utilitzats per l'aplicació.

  Per a obtindre més informació sobre com configurar les notificacions, llegiu la documentació per al mòdul Gestiona les notificacions de Configuració del sistema.

Configuració → Configura l'`Aplicació`…

  Obri el quadro de configuració de l'aplicació actualment en execució.

### El menú Ajuda

El menú Ajuda proporciona accés a la documentació de l'aplicació i altres recursos d'utilitat.

Ajuda → Manual de l'`Aplicació` (F1)

  Inicia el sistema d'ajuda de KDE mostrant el manual de l'aplicació que s'executa.

Ajuda → Què és açò? (Maj+F1)

  Canvia el cursor del ratolí a una combinació de fletxa i interrogació. Quan es clique damunt dels elements dins de l'aplicació, s'obrirà una finestra d'ajuda (si existix per a este cas en particular) descrivint la funció de l'element.

Ajuda → Consell del dia

  Esta ordre obri el diàleg Consell del dia. Podeu desplaçar-vos per tots els consells emprant els botons en el diàleg i seleccionar mostrar-los a l'inici.

  Nota: No totes les aplicacions proporcionen estos consells.

Ajuda → Informeu d'un error…

  Obri el diàleg d'informe d'error on podreu informar d'un error o sol·licitar una característica («wishlist»).

Ajuda → Donació

  Obri la pàgina de Donacions, des d'on podreu donar suport a KDE i els seus projectes.

Ajuda → Canvia l'idioma de l'aplicació…

  Obri un diàleg on podeu editar l'Idioma principal i l'Idioma alternatiu per a esta aplicació.

Ajuda → Quant a l'`Aplicació`

  Mostra la versió i l'autor de l'aplicació en execució.

Ajuda → Quant a KDE

  Mostra la versió de la plataforma de desenvolupament KDE i altra informació bàsica.

### Agraïments i reconeixements

Un agraïment especial a la Google Code-in 2011, a un participant anònim per escriure gran part d'esta documentació.

Dreceres de teclat comunes
Dreceres de teclat comunes

## Dreceres de teclat comunes

Hollingsworth, T.C. `<tchollingsworth@gmail.com>`

Traductor: Antoni Bella

Els Espais de treball Plasma de KDE proporcionen dreceres de teclat que permeten realitzar moltes tasques sense tocar el ratolí. Si utilitzeu sovint el teclat, utilitzar-les pot estalviar-vos molt de temps.

Esta llista conté les dreceres més comunes implementades per l'espai de treball mateix, i per a moltes de les aplicacions disponibles en el seu interior. Cada aplicació també proporciona les seues pròpies dreceres, així que assegureu-vos de revisar els seus manuals per a una llista completa.

### Nota

La tecla Meta es descriu a continuació, és un nom genèric per a la tecla personalitzada que es troba en molts teclats diferents. En els teclats dissenyats per a Microsoft® Windows®, esta tecla generalment s'anomena la tecla Windows, i tindrà una imatge del logotip de Windows®. En els teclats dissenyats per a ordinadors Mac®, esta tecla es coneix com la tecla Ordre i tindrà una imatge del logotip d'Apple® i/o el símbol ⌘. En els teclats dissenyats per a sistemes UNIX®, esta tecla realment es coneix com la tecla Meta i en general té una etiqueta amb un diamant: ◆.

### Treballar amb les finestres

Estes dreceres permeten realitzar tota classe d'operacions amb les finestres, siga obrir, tancar, moure o canviar entre elles.

#### Iniciar i parar les aplicacions

Estes dreceres fan que siga fàcil iniciar i parar els programes.

Drecera | Descripció
--- | ---
Meta | Obri l'iniciador d'aplicacions
Alt+Espai / Alt+F2 | Interfície per a executar ordres
Ctrl+Esc | Activitat del sistema
Alt+F4 | Tanca
Ctrl+Q | Ix
Ctrl+Alt+Esc | Força l'eixida

#### Desplaçar-se per

Estes dreceres permeten navegar de manera eficient entre les finestres, les activitats i els escriptoris.

Drecera | Descripció
--- | ---
Ctrl+F10 | Presenta les finestres
Ctrl+F9 | Presenta les finestres en l'escriptori actual
Ctrl+F7 | Presenta només les finestres de l'aplicació actual
Ctrl+F12 | Mostra l'escriptori
Ctrl+Alt+A | Activa la finestra que demana atenció
Alt+Tab | Recorre les finestres
Alt+Maj+Tab | Recorre les finestres (a la inversa)
Alt+F3 | Obri el menú d'operacions de la finestra
Meta+Alt+Fletxa amunt | Canvia a la finestra de la part superior
Meta+Alt+Fletxa avall | Canvia a la finestra de la part inferior
Meta+Alt+Fletxa esquerra | Canvia a la finestra de l'esquerra
Meta+Alt+Fletxa dreta | Canvia a la finestra de la dreta

#### Panoràmica i zoom

Necessiteu acostar el contingut? Els Espais de treball Plasma de KDE permeten acostar/allunyar i moure tot l'escriptori, així que encara podeu ampliar quan l'aplicació que utilitzeu no ho implemente.

Drecera | Descripció
--- | ---
Meta+= | Acosta
Meta+- | Allunya
Meta+0 | Zoom normal
Meta+Fletxa amunt | Desplaça cap amunt
Meta+Fletxa avall | Desplaça cap avall
Meta+Fletxa esquerra | Desplaça cap a l'esquerra, mou la finestra cap al monitor de l'esquerra[a]
Meta+Fletxa dreta | Desplaça cap a la dreta, mou la finestra cap al monitor de la dreta[a]
Meta+Re Pàg | Maximitza/restaura la finestra
Meta+Av Pàg | Minimitza la finestra
[a] En un entorn multimonitor

### Treballar amb les activitats i els escriptoris virtuals

Estes dreceres permeten canviar entre i gestionar les activitats i els escriptoris virtuals.

Drecera | Descripció
--- | ---
Meta+Q / Alt+D,Alt+A | Gestiona les activitats
Meta+Tab | Activitat següent
Meta+Maj+Tab | Activitat anterior
Ctrl+F1 | Canvia a l'escriptori 1
Ctrl+F2 | Canvia a l'escriptori 2
Ctrl+F3 | Canvia a l'escriptori 3
Ctrl+F4 | Canvia a l'escriptori 4

### Treballar amb l'escriptori

Estes dreceres permeten treballar amb els Escriptori Plasma de KDE i els quadros.

Drecera | Descripció
--- | ---
Alt+D A | Afig ginys
Alt+D R | Suprimix este `giny`
Alt+D L | Des/bloqueja els ginys
Alt+D S | Configureu el `giny`
Ctrl+F12 | Mostra l'escriptori
Alt+D T | Executa l'aplicació associada
Alt+D,Alt+S | Configureu l'escriptori

### Obtindre ajuda

Vos cal ajuda? El manual per a l'aplicació actual només es troba a una tecla de distància, i alguns programes fins i tot tenen ajuda addicional que explica l'element en qüestió.

Drecera | Descripció
--- | ---
F1 | Ajuda
Maj+F1 | Què és açò?

### Treballar amb els documents

Ja es tracte d'un document de text, full de càlcul o lloc web, estes dreceres fan fàcil realitzar molts tipus de tasques amb ells.

Drecera | Descripció
--- | ---
F5 | Actualitza
Ctrl+A | Selecciona-ho tot
Ctrl+Z | Desfés
Ctrl+Maj+Z | Refés
Ctrl+X | Retalla
Ctrl+C | Copia
Ctrl+V | Apega
Ctrl+N | Nou
Ctrl+P | Imprimix
Ctrl+S | Guarda
Ctrl+F | Busca
Ctrl+W | Tanca el document/pestanya

### Treballar amb els fitxers

Ja siga en un diàleg Obri/Guarda o en el gestor de fitxers Dolphin, estes dreceres estalvien temps en realitzar operacions sobre els fitxers. Cal tindre en compte que alguns dels conceptes emprats amb els fitxers són els mateixos que amb els documents, de manera que diverses de les dreceres són idèntiques a les seues homòlogues esmentades anteriorment.

Drecera | Descripció
--- | ---
Ctrl+Z | Desfés
Ctrl+X | Retalla
Ctrl+C | Copia
Ctrl+V | Apega
Ctrl+A | Selecciona-ho tot
Ctrl+L | Substituïx la ubicació
Ctrl+Maj+A | Invertix la selecció
Alt+Fletxa esquerra | Arrere
Alt+Fletxa dreta | Avant
Alt+Fletxa amunt | Cap amunt (en la carpeta que el conté)
Alt+Inici | Carpeta d'inici
Suprimix | Mou cap a dins de la paperera
Maj+Supr | Suprimix definitivament

### Canviar el volum i la brillantor

A més de les tecles estàndard, molts teclats d'ordinador i portàtil, hui en dia tenen tecles especials o botons per a canviar el volum de l'altaveu, així com la brillantor del monitor. Si es troben presents, les podeu utilitzar en els Espais de treball Plasma de KDE per a realitzar estes tasques.

Si no disposeu d'este tipus de tecles, vegeu «Modificar les dreceres» per a obtindre informació sobre com assignar tecles per a estes tasques.

### Deixar l'ordinador

Ho heu fet tot? Utilitzeu estes dreceres i allunyeu-vos de l'ordinador!

Drecera | Descripció
--- | ---
Ctrl+Alt+L | Bloqueig de la pantalla
Ctrl+Alt+Supr | Ix

### Modificar les dreceres

Les dreceres descrites en Treballar amb les finestres, Deixar l'ordinador, Canviar el volum i la brillantor i Treballar amb activitats i escriptoris virtuals s'anomenen dreceres globals, atés que funcionen independentment de la finestra que teniu oberta en la pantalla. Estes es poden modificar en el quadro Dreceres globals en Configuració del sistema, on es troben separades per components de KDE.

Les dreceres descrites en Treballar amb l'escriptori són immutables i no es poden modificar.

Les dreceres descrites en Treballar amb els documents i Obtindre ajuda són establides de forma individual pels programes. La majoria dels programes KDE permeten utilitzar un diàleg d'edició de dreceres comú per a modificar-les. Les dreceres descrites en Treballar amb els fitxers es poden editar de la mateixa manera quan s'utilitzen dins d'un gestor de fitxers com Dolphin o Konqueror, però no es poden modificar en el cas dels diàlegs Obri/Guarda, etc.

Capítol 4. Tasques comunes
Tasques comunes

# Capítol 4. Tasques comunes

## Navegar pels documents

Hollingsworth, T.C. `<tchollingsworth@gmail.com>`

Traductor: Antoni Bella

### Barra de desplaçament

Probablement esteu familiaritzat amb la barra de desplaçament que apareix en el costat dret (i de vegades a la part inferior) dels documents, la qual permet moure dins dels documents. No obstant açò, hi ha diverses altres maneres de navegar pels documents, algunes són més ràpides i fàcils.

Alguns ratolins tenen una roda en el mig. La podeu moure cap amunt i avall per a desplaçar-vos dins d'un document. Si premeu la tecla Maj mentre utilitzeu la roda del ratolí, el document es desplaçarà més de pressa.

Si esteu utilitzant un ordinador portàtil, també sereu capaç de desplaçar-vos utilitzant la pantalla tàctil. Alguns ordinadors permeten desplaçar en sentit vertical movent el dit cap amunt i avall per la pantalla tàctil, i desplaçar en sentit horitzontal movent el dit a dreta i esquerra per la part inferior. Altres permeten desplaçar amb dos dits: movent dos dits cap amunt i cap avall en qualsevol lloc de la pantalla tàctil per a desplaçar en sentit vertical, i moure cap a esquerra i dreta per a desplaçar en sentit horitzontal. Atés que esta característica emula la funcionalitat de la roda del ratolí que ja s'ha descrit anteriorment, també podeu prémer la tecla Maj per a desplaçar-vos més ràpid.

Si utilitzeu els Espais de treball Plasma de KDE, podreu controlar el comportament de la roda del ratolí en el mòdul «Ratolí» en Configuració del sistema, i podreu controlar el comportament del desplaçament del ratolí tàctil en el mòdul «Ratolí tàctil» en Configuració del sistema. En cas contrari, busqueu en l'àrea de configuració del vostre sistema operatiu o entorn d'escriptori.

A més, la barra de desplaçament té diverses opcions en el seu menú contextual. Hi podeu accedir fent clic dret damunt de qualsevol lloc de la barra de desplaçament. Les opcions disponibles són les següents:

Desplaça fins ací

  Desplaça directament fins a la ubicació representada on feu clic dret damunt de la barra de desplaçament. Açò és l'equivalent de senzillament clicar damunt d'esta ubicació en la barra de desplaçament.

Dalt (Ctrl+Inici)

  Va fins al començament del document.

Baix (Ctrl+Fi)

  Va fins al final del document.

Pàgina amunt (Re Pàg)

  Navega cap a la pàgina anterior en un document que representa un document imprés o una pantalla cap amunt en altres tipus de documents.

Pàgina avall (Av Pàg)

  Navega cap a la pàgina següent en un document que representa un document imprés o una pantalla cap avall en altres tipus de documents.

Desplaça cap amunt

  Desplaça cap amunt una unitat (usualment una línia) en el document. Açò és l'equivalent de clicar damunt de la fletxa cap amunt a la part superior de la barra de desplaçament.

Desplaça cap avall

  Desplaça cap avall una unitat (usualment una línia) en el document. Açò és l'equivalent de clicar damunt de la fletxa cap avall a la part inferior de la barra de desplaçament.

### Fer «zoom»

Moltes aplicacions permeten fer zoom. Açò fa més gran o xicotet el text o la imatge que esteu veent. En general trobareu la característica de zoom en el menú Visualitza, i de vegades en la barra d'estat de l'aplicació.

També podeu fer zoom amb el teclat prement Ctrl++ per a acostar o Ctrl+- per a allunyar. Si podeu desplaçar amb la roda del ratolí o el ratolí tàctil com es descriu a «Barra de desplaçament», també podeu fer zoom prement la tecla Ctrl i desplaçar d'esta manera.

Òbriga i guarda fitxers
Òbriga i guarda fitxers

## Òbriga i guarda fitxers

Hollingsworth, T.C. `<tchollingsworth@gmail.com>`

Traductor: Antoni Bella

### Introducció

Moltes aplicacions KDE treballen amb fitxers. La majoria de les aplicacions tenen un menú Fitxer amb opcions que permeten obrir i guardar els fitxers. Per a obtindre més informació sobre açò, vegeu «El menú Fitxer». No obstant açò, hi ha moltes operacions diferents que requerixen la selecció d'un fitxer. En referència al mètode, totes les aplicacions KDE solen utilitzar la mateixa finestra per a la selecció dels fitxers.

Obrir un fitxer a Konqueror.

### La finestra de selecció de fitxers

La barra d'eines

  Esta conté els botons d'eines per a la navegació estàndard:

  Arrere

    Fa que la vista de carpeta canvie a la carpeta visualitzada prèviament en l'historial. Este botó restarà desactivat, si no hi ha cap element anterior.

  Avant

    Fa que la vista de carpeta canvie a la següent carpeta visualitzada en l'historial. Este botó restarà desactivat, si no hi ha cap element següent.

  Carpeta pare

    Farà que la vista de carpeta canvie a la carpeta pare immediata de la carpeta que es mostra actualment, si és possible.

  Torna a carregar (F5)

    Torna a carregar la vista de carpeta, mostrant els canvis que s'han fet des que es va carregar per primera o última vegada.

  Mostra la vista prèvia

    Mostra una vista prèvia de cada fitxer dins de la vista de carpeta.

  Control lliscant de zoom

    Este permet canviar la mida de la icona o la vista prèvia que es mostra en la vista de carpeta.

  Opcions
    Opcions → Ordena per
      Opcions → Ordena per → Nom

        Ordena alfabèticament per nom els fitxers llistats en la vista de carpeta.

      Opcions → Ordena per → Mida

        Ordena per la seua mida de fitxer els fitxers llistats en la vista de carpeta.

      Opcions → Ordena per → Data

        Ordena per la data de l'última modificació els fitxers llistats en la vista de carpeta.

      Opcions → Ordena per → Tipus

        Ordena alfabèticament pel seu tipus de fitxer els fitxers llistats en la vista de carpeta.

      Opcions → Ordena per → Descendent

        Quan no se selecciona (predeterminat), els fitxers en la vista de carpeta s'ordenaran en ordre ascendent. (Per exemple, els fitxers per ordre alfabètic, seran ordenats de l'A a la Z, mentre que els fitxers per ordre numèric, seran ordenats de menor a major). Quan se selecciona, els fitxers de la carpeta s'ordenaran en ordre descendent (a l'inrevés).

      Opcions → Ordena per → Primer les carpetes

        Quan està seleccionada (predeterminat), les carpetes apareixeran abans que els fitxers.

    Opcions → Visualitza
      Opcions → Visualitza → Vista breu

        Només mostra els noms de fitxer.

      Opcions → Visualitza → Vista detallada

        Mostra el Nom, Data i Mida dels fitxers.

      Opcions → Visualitza → Vista en arbre

        Com una vista breu, però les carpetes es poden expandir per a veure'n el contingut.

      Opcions → Visualitza → Vista en arbre detallada

        Açò també permet que s'expandisquen les carpetes, però mostra les columnes addicionals disponibles en la vista detallada.

    Opcions → Mostra els fitxers ocults (Alt+.)

      Mostra els fitxers o carpetes que normalment són ocultats pel sistema operatiu. La drecera alternativa per a esta acció és F8.

    Opcions → Mostra el quadro de navegació dels llocs (F9)

      Mostra el quadro de llocs, el qual oferix un accés ràpid als llocs amb una adreça d'interés, discs o altres suports.

    Opcions → Mostra les adreces d'interés

      Mostra una icona addicional en la barra d'eines que proporciona accés a «adreces d'interés», una llista d'ubicacions guardades.

    Opcions → Mostra una vista prèvia lateral

      Mostra una vista prèvia del fitxer seleccionat a la dreta de la vista de carpeta.

  Adreces d'interés

    Obri un submenú per a editar o afegir adreces d'interés i afegir una carpeta d'adreces d'interés nova.

Barra d'ubicació

  La barra d'ubicació, la qual es troba en la part superior de la vista de carpeta, mostra el camí cap a la carpeta actual. La barra d'ubicació té dos modes:

  El mode navega

    En el mode «navega», el qual és el valor predeterminat, el nom de cada carpeta en el camí de la carpeta actual és un botó sobre el qual es pot clicar per a obrir ràpidament la carpeta. D'altra banda, clicar damunt del signe «>» a la dreta d'una carpeta obri un menú que permet obrir ràpidament una subcarpeta d'esta.

    Barra d'ubicació en el mode navega.

  El mode edició

    En el mode navegació, quan es clique damunt de l'àrea grisa a la dreta del camí amb el botó esquerre del ratolí es canvia la barra d'ubicació al mode «edita», en el qual el camí es pot editar utilitzant el teclat. Per a tornar al mode navegació, cliqueu damunt de la marca de selecció a la dreta de la barra d'ubicació amb el botó esquerre del ratolí.

    Barra d'ubicació en el mode edició.

  El menú contextual de la barra d'ubicació oferix una acció per a canviar entre els modes i per a copiar i apegar el camí utilitzant el porta-retalls. Seleccioneu l'última opció en este menú contextual per a veure el camí d'accés complet partint de la carpeta arrel del sistema de fitxers o per a mostrar el camí partint de l'entrada actual a llocs.

La llista Llocs

  Esta proporciona la llista dels llocs estàndard de KDE, es compartix amb Dolphin i altres eines per a la gestió de fitxers.

La vista de carpeta

  La major part de la finestra per a la selecció de fitxers és l'àrea que llista tots els elements en el directori actual. Per a seleccionar un fitxer, podeu fer doble clic, o triar-ne un i prémer Obri o Guarda.

  També podeu seleccionar múltiples fitxers alhora. Per a seleccionar fitxers específics, o per a anul·lar la selecció de fitxers específics que ja estan seleccionats, premeu la tecla Ctrl, cliqueu damunt de cada fitxer, llavors deixeu anar la tecla. Per a seleccionar un grup contigu de fitxers, cliqueu damunt del primer fitxer, premeu la tecla Maj, cliqueu damunt de l'últim fitxer en el grup, i deixeu anar la tecla.

  La vista de carpeta admet un nombre limitat d'operacions de fitxer, al qual es pot accedir fent clic dret damunt d'un fitxer per a accedir al seu menú contextual, o utilitzant les dreceres de teclat. En el menú contextual hi ha disponibles els següents elements:

  Crea nou…

    Crea un fitxer o carpeta nou.

  Mou cap a dins de la paperera (Supr)

    Mou l'element seleccionat cap a dins de la paperera.

  Ordena per

    També es pot accedir a este submenú des de la barra d'eines, i es descriu a Opcions → Ordena per.

  Visualitza

    També es pot accedir a este submenú des de la barra d'eines, i es descriu a Opcions → Visualitza.

  Obri en el gestor de fitxers

    Obri la carpeta actual en l'aplicació predeterminada del gestor de fitxers.

  Propietats (Alt+Retorn)

    Obri la finestra Propietats que permet veure i modificar diversos tipus de metadades relacionades amb el fitxer seleccionat.

La subfinestra de vista prèvia

  Si està marcada, mostrarà una vista prèvia del fitxer seleccionat.

L'entrada Nom

  Quan se selecciona un fitxer, apareixerà un nom en este quadro de text. També podeu introduir manualment un nom de fitxer o el camí en este quadro de text.

L'entrada Filtre

  En obrir un fitxer, l'entrada Filtre permet introduir un filtre per als fitxers mostrats en la vista de carpeta. El filtre utilitza globals estàndards, els patrons han d'estar separats per espais en blanc. Per exemple, podeu introduir `*.cpp *.h *.moc` per a mostrar diversos fitxers diferents comuns en la programació de les Qt™.

  Per a mostrar tots els fitxers, escriviu un asterisc (`*`).

  L'entrada de filtre guarda entre sessions els últims 10 filtres introduïts. Per a utilitzar-los, premeu la fletxa a la dreta de l'entrada i seleccioneu la cadena de filtre desitjada. Podeu desactivar el filtre prement el botó Neteja el text a l'esquerra de la fletxa d'autocompleció.

  En guardar un fitxer, l'entrada Filtre es mostrarà com una llista desplegable que permetrà seleccionar entre tots els tipus de fitxer admesos per l'aplicació. Seleccioneu-ne un per a guardar un fitxer en este format.

Selecciona automàticament l'extensió del nom de fitxer

  En guardar un fitxer, apareixerà esta casella de selecció. En seleccionar-la (predeterminat), l'aplicació afegirà automàticament l'extensió de fitxer predeterminada per al tipus de fitxer seleccionat al final del nom de fitxer, si no apareix ja l'entrada Nom. L'extensió de fitxer que s'utilitzarà es mostrarà entre parèntesis al final de l'etiqueta de la casella de selecció.

  Guardar un fitxer a Konqueror.

Els botons Obri o Guarda

  Depenent de l'acció que es realitza, es mostrarà el botó Obri o Guarda. Quan es clique damunt d'este botó, es tancarà la finestra per a la selecció de fitxers i es realitzarà l'acció requerida.

El botó Cancel·la

  Quan es clique damunt Cancel·la es tancarà el diàleg de fitxer sense realitzar cap acció.

### Agraïments i reconeixements

Un agraïment especial a la Google Code-in 2011, al participant Alexey Subach per escriure part d'esta secció.

Comprovar l'ortografia
Comprovar l'ortografia

## Comprovar l'ortografia

Sweet, David `<dsweet@kde.org>`

Sultana, Salma

Hollingsworth, T.C. `<tchollingsworth@gmail.com>`

Traductor: Antoni Bella

Sonnet és el corrector ortogràfic emprat per les aplicacions KDE com Kate, KMail i Calligra Words. És un frontal de la IGU per a diversos correctors ortogràfics lliures.

Per a utilitzar Sonnet vos caldrà instal·lar un corrector ortogràfic, com Aspell de GNU, Hspell o Hunspell i, a més, els diccionaris corresponents per als idiomes que voleu utilitzar.

### Comprovar l'ortografia

Correcció d'un error ortogràfic.

Per a comprovar l'ortografia, aneu fins a Eines → Ortografia….

Si una paraula està possiblement mal escrita en el document, es mostrarà en la línia superior del diàleg. Sonnet intentarà triar les paraules apropiades per a la substitució. La millor estimació es mostrarà a la dreta de Substituïx per. Per a acceptar esta substitució, cliqueu damunt Substituïx.

Sonnet també permetrà seleccionar una paraula des de la llista de suggeriments i substituir la paraula mal escrita per la paraula seleccionada. Amb l'ajuda del botó Suggerix, podeu afegir més suggeriments del diccionari a la llista de suggeriments.

Cliqueu damunt Ignora per a mantindre l'ortografia original.

Cliqueu damunt Finalitza per a parar la correcció ortogràfica i mantindre els canvis realitzats.

Cliqueu damunt Cancel·la per a parar la correcció ortogràfica i cancel·lar els canvis realitzats.

Cliqueu damunt Substituïx-ho tot per a substituir les paraules mal escrites amb les paraules de substitució escollides, per si tornen a aparéixer més tard en el document.

Cliqueu damunt Ignora-ho tot per a ignorar l'ortografia en este punt i en totes les ocurrències futures de la paraula.

Cliqueu damunt Afig al diccionari per a afegir la paraula mal escrita al vostre diccionari personal.

El Diccionari personal és un diccionari diferent del diccionari del sistema, i les addicions fetes no seran vistes pels altres.

La llista desplegable Idioma a la part inferior d'este diàleg us permet canviar temporalment a un altre diccionari.

### Comprovar automàticament l'ortografia

A moltes aplicacions, podeu comprovar automàticament l'ortografia mentre escriviu. Per a activar esta característica, seleccioneu Eines → Verificació automàtica de l'ortografia.

Les paraules potencialment mal escrites seran subratllades en roig. Per a seleccionar un suggeriment, feu clic dret damunt de la paraula, seleccioneu el submenú Ortografia i seleccioneu el suggeriment. També podeu instruir a Sonnet per a ignorar esta ortografia en este document seleccionant Ignora la paraula, o podeu seleccionar Afig al diccionari per a guardar-la al vostre diccionari personal.

### Configurar Sonnet

Per a canviar el diccionari, aneu fins a Eines → Canvia el diccionari…. Apareixerà una xicoteta finestra a la part inferior del document actual que us permetrà canviar el diccionari.

Per a obtindre més informació sobre la configuració de Sonnet, vegeu la documentació del mòdul corrector ortogràfic en Configuració del sistema.

### Agraïments i reconeixements

Un agraïment especial a la Google Code-in 2011, al participant Salma Sultana per escriure gran part d'esta secció.

Buscar i substituir
Buscar i substituir

## Buscar i substituir

Hollingsworth, T.C. `<tchollingsworth@gmail.com>`

Traductor: Antoni Bella

La característica de busca de moltes aplicacions KDE permet trobar text en un document, mentre que la característica Substituïx permet substituir el text que es troba amb un text diferent del que heu posat.

Trobareu estes dues característiques en el menú Edita de moltes aplicacions KDE. Per a més informació sobre este menú, vegeu «El menú Edita».

### La característica busca

La característica de busca, busca el text en un document i el selecciona.

Busca d'`ingressos` a Calligra Sheets.

Per a utilitzar la característica de busca en moltes aplicacions, aneu fins a Edita → Busca… o premeu Ctrl+F. Després, en el quadro de text Text que s'ha de buscar:, introduïu el text que voleu buscar.

Si se selecciona Expressió regular, sereu capaç de buscar utilitzant expressions regulars. Cliqueu damunt Edita per a seleccionar i introduir caràcters d'expressions regulars d'ús comú, com Espai en blanc o Inici de línia. Si està instal·lat Kate, trobareu més informació en la seua documentació sobre com escriure les expressions regulars.

Podeu limitar els resultats obtinguts configurant estes opcions:

Distingix entre majúscules i minúscules

  Els caràcters en majúscules i minúscules es consideraran diferents. Per exemple, si busqueu «Açò», els resultats no retornaran «açò».

Només paraules senceres

  De manera predeterminada, quan l'aplicació busca un text, retornarà els resultats fins i tot quan es trobe enmig d'un altre text. Per exemple, si busqueu «es» es pararà en cada paraula que la continga, com «botes» o «resplendor». Si seleccioneu esta opció, l'aplicació sols retornarà els resultats quan el text buscat siga una paraula en si mateixa, és a dir, envoltada per espais en blanc.

Des del cursor

  La busca s'iniciarà des de la posició del cursor i es para al final del text.

Busca arrere

  De manera predeterminada, l'aplicació buscarà des d'on comença el text al començament del document, i es mourà a través seu fins al final. Si seleccioneu esta opció, començarà pel final i treballarà cap al començament.

Text seleccionat

  Seleccioneu esta opció per a buscar només en el text seleccionat, no a tot el document. Es desactiva quan no hi ha text seleccionat.

Moltes aplicacions mostren una barra de busca en lloc de la finestra Busca. Vegeu la documentació de la KatePart per a obtindre informació addicional sobre la barra de busca.

Busca de `programari` en la barra de busques de Kate.

La característica de busca sols selecciona la primera coincidència que troba. Podeu continuar la busca seleccionant Edita → Busca la següent o prement F3.

Kate mostra una coincidència per a `KDE`.

### La característica substituïx

La característica substituïx busca text en un document i el substituïx per un altre text. La trobareu en moltes aplicacions a Edita → Substituïx… o prement Ctrl+R.

Substituint `ingressos` amb `despeses` en Calligra Sheets.

La finestra de la característica substituïx es dividix en 3 seccions:

Busca

  Ací podeu escollir el text que voleu buscar. Per a més informació sobre les opcions disponibles ací, vegeu «La característica busca».

Substituïx

  Ací podeu introduir el text amb el qual voleu substituir el text trobat.

  Podeu tornar a utilitzar el text que apareix en el text de substitució seleccionant la casella de selecció Utilitza la reserva de lloc. Les reserves de lloc, de vegades conegudes com a referències cap arrere, són una seqüència de caràcters especials que seran substituïts amb la totalitat o part del text trobat. Per exemple, el «\0» representa tota la cadena trobada.

  Podeu inserir reserves de lloc a dins del quadro de text clicant damunt del botó Inserix una reserva de lloc, després seleccionant una opció del menú com Coincidència completa. Per exemple, si esteu buscant «missatge», i la voleu substituir amb missatges inseriu la reserva de lloc Coincidència completa i afegiu una «s». Llavors el camp de substitució contindrà «\0s».

  Si està instal·lat Kate, podeu aprendre més sobre les reserves de lloc en l'apèndix expressions regulars de la seua documentació.

Opcions

  Conté totes les mateixes opcions que la característica de busca, amb un afegit:

  Si se selecciona l'opció Pregunta en substituir, apareixerà una finestra en cada paraula que es trobe, la qual us permetrà confirmar si voleu substituir el text trobat.

Moltes aplicacions mostren una barra de busca i substituïx en lloc de la finestra Substitució. Vegeu la documentació de la KatePart per a obtindre informació addicional sobre la barra de busca i substituïx.

Substituint `kmail` amb `kate` en la barra de busca i substituïx de Kate.

### Agraïments i reconeixements

Un agraïment especial a la Google Code-in 2011, a un participant anònim per escriure gran part d'esta secció.

Triar les lletres
Triar les lletres

## Triar les lletres

Hollingsworth, T.C. `<tchollingsworth@gmail.com>`

Traductor: Antoni Bella

El selector d'apareix en moltes aplicacions KDE diferents. Permet seleccionar l'aparença, estil i grandària de la lletra del text que apareix en la vostra aplicació.

Seleccionant una lletra a Configuració del sistema.

Lletra

  Esta és la casella de selecció més a l'esquerra, i permet escollir l'aparença de la família tipogràfica des d'una llista de fonts en el vostre sistema.

Estil de lletra

  Esta és la casella de selecció en el centre, i permet escollir l'estil de la lletra d'entre les opcions següents:

  - Cursiva: mostra el text en una forma cursiva o inclinada, i s'utilitza comunament per a les cites o per a ressaltar el text.

  - Normal: el valor predeterminat. El text es mostra sense cap mena d'aparença especial.

  - Negreta cursiva: una combinació de Negreta i Cursiva.

  - Negreta: mostra el text en un to més fosc, més gruixut, i s'utilitza per als títols dels documents o per a emfatitzar el text.

Mida

  Esta és la casella de selecció més a la dreta, i permet seleccionar la mida del text. La mida de la lletra es mesura en punts, una unitat estàndard de mesura en la tipografia. Per a obtindre més informació sobre açò, vegeu l'article de la Viquipèdia el «Punt tipogràfic».

Vista prèvia

  La part inferior del selector de la lletra mostra una vista prèvia del text amb la configuració actualment seleccionada. Si ho voleu, podeu canviar este text.

Triar els colors
Triar els colors

## Triar els colors

Hollingsworth, T.C. `<tchollingsworth@gmail.com>`

Traductor: Antoni Bella

El selector de color apareix en moltes aplicacions KDE, sempre que el necessiteu per a seleccionar un color. Permet triar entre Colors bàsics consistix de molts colors predefinits o la vostra pròpia mescla quan es desitja un color específic.

Seleccionant un color a Configuració del sistema.

### Utilitzant els colors bàsics

El grup de colors bàsics és un conjunt de colors predefinits. El trobareu en la part superior de la finestra del selector de color.

Per a seleccionar un color des dels colors bàsics, senzillament cliqueu-hi. El color es mostrarà a la dreta de la paleta, juntament amb el seu codi hexadecimal HTML

### Barrejar els colors

El selector de color també permet barrejar els vostres propis colors. Hi ha diverses maneres de fer-ho:

#### Utilitzar la quadrícula

A la dreta del selector de color hi ha un gran quadro, i un quadro més prim immediatament a la seua dreta. Podeu utilitzar el de l'esquerra per a seleccionar el to i la saturació del color desitjat basant-vos en la guia visual proveïda en el quadro. La barra de la dreta ajusta el valor. Ajusteu-la per a seleccionar el color desitjat, el qual es mostrarà enmig de la finestra.

Per a més informació sobre el To, Saturació i Valor, vegeu «To, saturació, valor».

#### Utilitzant els colors de la pantalla

L'eina de comptagotes permet seleccionar un color en la pantalla. Per a utilitzar-la, seleccioneu el botó Selecciona un color de la pantalla davall dels colors bàsics, i després cliqueu damunt de qualsevol lloc de la pantalla per a seleccionar este color.

#### To, saturació, valor

El cantó inferior dret de la pantalla permet introduir manualment les coordenades del color desitjat en l'espai de color To/Saturació/Valor (Hue/Saturation/Value - HSV). Per a més informació sobre açò, vegeu l'article «Model de color HSV» de la Viquipèdia.

Estos valors també s'actualitzen quan se selecciona un color seguint altres mètodes, de manera que sempre representen amb exactitud el color actualment seleccionat.

#### Roig/Verd/Blau

El cantó inferior dret de la pantalla també permet introduir manualment les coordenades del color desitjat en el model de color roig/verd/blau (Red/Green/Blue - RGB). Per a obtindre més informació sobre açò, vegeu l'article «Senyal RGB» de la Viquipèdia.

Estos valors també s'actualitzen quan se selecciona un color seguint altres mètodes, de manera que sempre representen amb exactitud el color actualment seleccionat.

#### Codi hexadecimal HTML

Podeu introduir el codi hexadecimal HTML que representa el color en el cantó inferior dret de la pantalla. Per a obtindre més informació sobre açò, vegeu l'article «Web colors» de la Viquipèdia.

Este valor també s'actualitza en seleccionar un color seguint altres mètodes, de manera que sempre es representarà amb exactitud el color actualment seleccionat.

### Colors personalitzats

Després de seleccionar un color, el podeu afegir al grup de colors personalitzats per a poder utilitzar-lo més tard. Per a fer-ho, cliqueu damunt del botó Afig als colors personalitzats.

Capítol 5. Personalització del programari KDE
Personalització del programari KDE

# Capítol 5. Personalització del programari KDE

## Personalització de les barres d'eines

Hollingsworth, T.C. `<tchollingsworth@gmail.com>`

Traductor: Antoni Bella

La barra d'eines a Gwenview.

### Modifiqueu els elements de la barra d'eines

Per a personalitzar les barres d'eines d'una aplicació, aneu fins a Configuració → Configura les barres d'eines… o feu clic dret damunt d'una barra d'eines i seleccioneu Configura les barres d'eines….

A la part esquerra del quadro de configuració de la barra d'eines, es mostren els elements disponibles que hi podeu posar. A la dreta, es mostren els que ja apareixen. En la part superior, podeu seleccionar la barra d'eines que voleu modificar o veure.

Damunt de cada costat del quadro hi ha un quadro de text Filtre que podeu utilitzar per a trobar amb facilitat els elements de la llista.

La finestra per a personalitzar les barres d'eines a Gwenview amb el botó Anterior seleccionat.

#### Afegir un element

Podeu afegir un element a la barra d'eines seleccionant-lo al costat esquerre i clicant damunt del botó de fletxa dreta.

#### Eliminar un element

Podeu eliminar un element seleccionant-lo i clicant damunt del botó de fletxa esquerra.

#### Canviar la posició dels elements

Podeu canviar la posició dels elements movent-los cap amunt o cap avall en la llista. Per a moure'ls cap avall, premeu el botó de fletxa avall, mentre que per a moure'ls cap amunt premeu el botó de fletxa amunt. També podeu canviar la seua posició fent arrossega i deixa anar.

En les barres d'eines en horitzontal, l'element que està a la part superior serà el de l'esquerra. En les barres d'eines en vertical, els elements es disposen tal com apareixen.

#### Afegir un separador

Podeu afegir línies de separació entre els elements afegint un element --- separador --- en la barra d'eines.

#### Restaurar les opcions predeterminades

Podeu restaurar la barra d'eines a la forma en què es trobava quan es va instal·lar l'aplicació prement el botó Per omissió a la part inferior de la finestra i després confirmant la vostra decisió.

#### Canviar el text i les icones

Podeu canviar la icona i el text dels elements individuals en la barra d'eines seleccionant un element i clicant damunt dels botons Canvia la icona… o Canvia el text….

### Personalització de l'aparença de la barra d'eines

Podeu canviar l'aparença de les barres d'eines fent-hi clic dret per a accedir al seu menú contextual.

#### Posició del text

Podeu canviar l'aparença del text en les barres d'eines en el submenú Posició del text del menú contextual d'una barra d'eines.

Podeu triar entre:

- Icones: només apareixerà la icona per a cada element en la barra d'eines.

- Text: només apareixerà l'etiqueta de text per a cada element en la barra d'eines.

- Text al costat de les icones: l'etiqueta de text apareixerà a la dreta de la icona de cada element en la barra d'eines.

- Text davall les icones: l'etiqueta de text apareixerà davall la icona de cada element en la barra d'eines.

També podeu ocultar o mostrar el text per a cada element individual en la barra d'eines fent clic dret damunt d'un element i des/seleccionant l'element davall Mostra el text.

#### Mida de les icones

Podeu canviar la mida de les icones dels elements a la barra d'eines seleccionant Mida de les icones des del menú contextual de la barra d'eines.

Podeu triar entre les opcions següents: (cada element mostra la mida de la icona en píxels)

- Xicotet (16x16)

- Mitjà (22x22) [el valor predeterminat]

- Gran (32x32)

- Enorme (48x48)

#### Moure les barres d'eines

Per tal de moure les barres d'eines, primer les heu de «desbloquejar». Per a fer-ho, desseleccioneu Bloqueja la posició de les barres d'eines des del menú contextual de la barra d'eines. Per a restaurar el bloqueig, senzillament torneu a seleccionar este element de menú.

Podeu canviar la posició d'una barra d'eines des del submenú Orientació del seu menú contextual.

Podeu triar entre:

- Dalt [l'opció predeterminada en moltes aplicacions]

- Esquerra

- Dreta

- Baix

També podeu moure una barra d'eines clicant-hi i mantenint premut el botó del ratolí sobre la línia de punts a la part esquerra en les barres d'eines horitzontals o a la part superior en les barres d'eines verticals i arrossegar-la cap a la ubicació desitjada.

#### Mostrar/Ocultar les barres d'eines

Si l'aplicació té una sola barra d'eines, podeu ocultar-la desseleccionant Mostra la barra d'eines des del menú contextual o bé des del menú Configuració. Per a restaurar la barra d'eines, seleccioneu Mostra la barra d'eines des del menú Configuració. Recordeu que per a actuar sobre les barres d'eines primer s'han de «desbloquejar» des del seu menú contextual. Per a més informació, vegeu «Moure les barres d'eines».

Si l'aplicació té més d'una barra d'eines, apareixerà un submenú anomenat Barres d'eines mostrades en el menú contextual i en el menú Configuració en lloc de l'entrada del menú de dalt. Des d'este menú podreu seleccionar individualment les barres d'eines que s'han d'ocultar o mostrar.

### Agraïments i reconeixements

Un agraïment especial a la Google Code-in 2011, a un participant anònim per escriure gran part d'esta secció.

Ús i personalització de les dreceres
Ús i personalització de les dreceres

## Ús i personalització de les dreceres

Subach, Alexey

Hollingsworth, T.C. `<tchollingsworth@gmail.com>`

Traductor: Antoni Bella

### Introducció

Moltes aplicacions KDE permetran configurar les dreceres de teclat. Per a obrir el quadro de configuració estàndard per a les dreceres de teclat, aneu fins a Configuració → Configura les dreceres….

En la finestra «Configureu les dreceres», veureu una llista de totes les dreceres disponibles per a l'aplicació actual. Podeu utilitzar el quadro de busca a la part superior per a buscar la drecera desitjada.

La busca de dreceres amb `file` a Dolphin.

### Canviar una drecera

Per a canviar una drecera, primer cliqueu damunt del nom de la que voleu canviar. Veureu un grup de botons d'opció en el qual podreu decidir si la voleu establir al seu valor predeterminat o seleccionar-ne una de nova per a l'acció seleccionada. Per a establir una drecera nova, trieu Personalitza i cliqueu damunt del botó al seu costat. Després només haureu d'escriure la drecera que voleu i guardar els canvis.

### Restablir les dreceres

Hi ha un botó a la part inferior de la finestra, anomenat Per omissió. Quan es clique damunt d'este botó, es restabliran totes les dreceres personalitzades als seus valors predeterminats.

També podeu restablir una drecera individual al seu valor predeterminat, seleccionant-la i escollint el botó d'opció Per omissió.

### Eliminar una drecera

Per a eliminar una drecera, seleccioneu-la en la llista, cliqueu damunt de la icona Elimina (una fletxa de color negre amb una creu) a la dreta del botó que permet seleccionar una drecera.

### Treballar amb els esquemes

Els esquemes són perfils de configuració de les dreceres de teclat, de manera que podreu crear diversos perfils amb diferents dreceres i canviar entre estos perfils amb facilitat.

L'edició d'un esquema anomenat `treball`.

Per a veure un menú que vos permeta editar esquemes, cliqueu damunt del botó Gestiona els esquemes a la part inferior del formulari. Apareixeran les opcions següents:

Esquema actual

  Us permet canviar entre els diferents esquemes.

Nou…

  Crea un esquema nou. Obri una finestra que us permetrà seleccionar un nom per a l'esquema nou.

Suprimix

  Suprimix l'esquema actual.

Més accions

  Obri el següent menú:

  Guarda les dreceres a l'esquema

    Guarda les dreceres actuals a l'esquema actual.

  Exporta l'esquema…

    Exporta l'esquema actual a un fitxer.

  Importa un esquema…

    Importa un esquema des d'un fitxer.

### Imprimir les dreceres

Podeu imprimir una llista de les dreceres per a facilitar la consulta clicant damunt del botó Imprimix a la part inferior de la finestra.

### Agraïments i reconeixements

Un agraïment especial a la Google Code-in 2011, al participant Alexey Subach per escriure gran part d'esta secció.

Capítol 6. Crèdits i llicència
Crèdits i llicència

# Capítol 6. Crèdits i llicència

La idea original d'esta guia va ser proposada per en Chusslove Illich i va portar avant el projecte amb l'aportació de Lück, Burkhard, Yuri Chornoivan i Hollingsworth, T.C.

Molt de tot açò va ser escrit pels participants de la Google Code-In 2011. Gràcies a Google per patrocinar el seu excel·lent treball!

Traductor/Revisor de la documentació: Antoni Bella `(antonibella5 AT yahoo.com)`

Esta documentació està llicenciada d'acord amb les clàusules de la Llicència de Documentació Lliure de GNU.

Este programa està llicenciat d'acord amb les clàusules de la Llicència Pública General de GNU.