KHelpCenter

# KHelpCenter

### L'equip de KDE

Traductor: Antoni Bella
revisió Aplicacions 16.04 (17 d'abril de 2016)

Avís legal

KDE és un equip tecnològic internacional que crea programari lliure per a ordinadors d'escriptori i dispositius mòbils. Entre els productes de KDE hi ha un sistema modern d'escriptori per a plataformes Linux® i UNIX®, paquets de productivitat ofimàtica i de grups de treball, i centenars de títols de programari en diverses categories, incloent-hi aplicacions d'Internet i web, multimèdia, entreteniment, educatives, gràfiques i per a desenvolupament de programari.

Capítol 1. Manual del Sistema d'ajuda de KDE
Manual del Sistema d'ajuda de KDE

# Capítol 1. Manual del Sistema d'ajuda de KDE

## Sistema d'ajuda

El sistema d'ajuda està dissenyat per a accedir de manera senzilla als sistemes d'ajuda comuns d'UNIX® (en format man i info), així com a la documentació d'usuari i de les aplicacions, incloses les dels Espais de treball Plasma de KDE de la comunitat KDE (en format XML).

Totes les aplicacions (incloses les dels Espais de treball Plasma de KDE) de la comunitat KDE estan completament documentades, gràcies als esforços de l'equip de documentació. Si esteu interessat a ajudar-hi, subscriviu-vos a la llista de correu i escriviu a l'equip `(kde-doc-english AT kde.org)`. No es requerix experiència, senzillament entusiasme i paciència.

Si voleu ajudar en la traducció de la documentació de KDE en la vostra llengua nativa, mireu la informació, incloent-hi els noms dels coordinadors per a cada equip de traducció, en el lloc web de localització.

Com invocar a l'ajuda
Com invocar a l'ajuda

## Com invocar a l'ajuda

KHelpCenter es pot cridar de diverses maneres:

Des del menú Ajuda

  El mètode més comú probablement serà des de la mateixa aplicació. Trieu Ajuda → Manual del `aplicació` (F1) per a obrir el manual d'esta aplicació.

Des de l'iniciador d'aplicacions

  Trieu la gran K del vostre quadro, seleccioneu Ajuda des de la pestanya Aplicacions o escriviu `ajuda` i tot seguit seleccioneu Ajuda. Açò obrirà KHelpCenter, començant a la pàgina d'inici predeterminat.

Des de la línia d'ordres

  KHelpCenter es pot iniciar emprant un URL per a mostrar un fitxer. Els URL també han sigut afegits per a les pàgines d'info i man. Els podeu emprar de la manera següent:

  Un fitxer d'ajuda d'una aplicació

    khelpcenter `help:/`kwrite``

    Obri el fitxer d'ajuda de KWrite, en la pàgina de contingut.

  Un URL local

    khelpcenter `file:/`usr/local/src/qt/html/index.html``

  Una pàgina man

    khelpcenter `man:/`strcpy``

  Una pàgina info

    khelpcenter `info:/`gcc``

  Invocant a khelpcenter sense paràmetres s'obrirà la pàgina d'inici predeterminat.

La interfície de KHelpCenter
La interfície de KHelpCenter

## La interfície de KHelpCenter

La interfície de KHelpCenter conté dues subfinestres d'informació.

La barra d'eines i el menú s'expliquen més avant a «Les barres d'eines i de menú».

Els documents contenen les seues pròpies eines de navegació, permetent-vos una bona mobilitat seqüencial a través d'un document, utilitzant els enllaços Anterior, Següent i Inici, o bé moure's d'un mode menys estructurat, emprant els enllaços.

Els enllaços vos poden dur a altres parts del mateix document o a un document diferent, i també podeu emprar les icones Arrere (fletxa a l'esquerra) o Avant (fletxa a la dreta) en la barra d'eines per a moure's a través dels documents que heu sigut visualitzant en esta sessió.

Les dues subfinestres mostren el contingut del sistema d'ajuda i la dels mateixos fitxers d'ajuda, a l'esquerra i a la dreta respectivament.

### La subfinestra de Contingut

La subfinestra de Contingut en KHelpCenter es mostra a l'esquerra de la finestra. Com ja haureu suposat, podeu desplaçar la barra divisòria per a poder visualitzar amb comoditat el contingut de cada subfinestra.

La subfinestra de Contingut està subdividit en tres pestanyes, una que conté una vista en arbre mostrant tota la informació d'ajuda a KHelpCenter i l'altra que conté el Glossari de termes de KDE. En la tercera pestanya podreu configurar les Opcions de busca.

#### La pestanya Contingut

La pestanya Contingut conté les següents entrades predeterminades del nivell principal en la vista en arbre:

Fonaments de KDE

  Els Fonaments de KDE vos presentaran les moltes característiques dels Espais de treball Plasma de KDE i Aplicacions, i descriuran moltes de les tasques comunes que podeu realitzar en totes les Aplicacions.

Manual de Plasma

  El Manual de Plasma és la documentació pels Espais de treball Plasma de KDE.

Ajuda en línia

  Una pàgina amb enllaços cap a ajuda en línia i informació addicional proveïda per la comunitat KDE.

Manuals de les aplicacions

  La documentació de les aplicacions natives de KDE. Totes les aplicacions de KDE tenen la documentació en format XML, el qual és convertit a HTML. Esta secció llista totes les aplicacions de KDE amb una curta descripció i un enllaç cap a la documentació completa de l'aplicació.

  Les aplicacions es mostren en una estructura en forma d'arbre que recorda l'estructura del menú K, fent que siga fàcil trobar l'aplicació que s'està buscant.

Mòduls de Configuració del sistema

  Proporciona una llista d'enllaços cap als diversos mòduls que es troben en l'aplicació Configuració del sistema o en Konqueror, en el gestor de fitxers o navegador.

Mòduls de KInfoCenter

  Conté una llista d'enllaços cap a documentació de diversos mòduls de KInfoCenter.

Processos de treball KIO

  Conté una llista d'enllaços cap a documentació de diversos mòduls KIO.

Pàgines de manual d'UNIX®

  Les pàgines man d'UNIX® estan en el format tradicional de la documentació en línia per a sistemes UNIX®. La majoria de programes en el sistema disposen d'una pàgina man. A més existixen pàgines man per a funcions de programació i formats de fitxer.

Scrollkeeper

  Documentació addicional no KDE instal·lada en el vostre sistema.

Navega per les pàgines Info

  La documentació TeXinfo és emprada per la majoria d'aplicacions de GNU, s'inclou gcc (el compilador C/C++), emacs i moltes altres.

#### La pestanya Opcions de busca

La busca dels fitxers d'ajuda és força intuïtiva, introduïu les paraules que voleu buscar en el quadro de text, trieu entre les opcions (si n'hi ha), i premeu Busca. Els resultats es mostraran a la subfinestra del visor que hi ha a la dreta.

### Nota

La busca no distingix entre majúscules i minúscules, és a dir, es consideren iguals. Per exemple, si busqueu «Drecera», els resultats també contindran «drecera».

Les opcions disponibles són:

Mètode

  Seleccioneu la manera com buscar múltiples paraules. Si trieu i, els resultats només es retornaran si tots els termes de busca es troben inclosos en la pàgina. o retornarà resultats si es troba algun dels termes de busca.

  Si les vostres busques no retornen els resultats que esperàveu, comproveu acuradament que no heu exclòs malament el terme de busca amb una opció errònia.

Màx. resultats

  Determina el nombre màxim de resultats retornats per la busca.

Seleccioneu l'interval

  Açò s'utilitza per a seleccionar les seccions on es realitzarà la busca. Les opcions disponibles ràpidament seleccionen l'opció més comuna, mentre que A mida permet seleccionar les seccions individualment.

### Les seccions Man i Info

Les pàgines man són les pàgines de manual estàndard d'UNIX® i s'han emprat durant molts anys en molts sistemes operatius. Són extremadament detallades i formen la millor font d'informació per a la majoria de les ordres i aplicacions d'UNIX®. Quan algú diu «RTFM», el manual al qual sovint es referix és a la pàgina man.

Les pàgines man no són perfectes. Solen ser detallades, però extremadament tècniques i sovint escrites per desenvolupadors i per a desenvolupadors. En alguns casos açò les convertix en difícils, fins i tot arribant a ser incomprensibles per a molts usuaris. Són, però, la millor font d'informació sòlida en la majoria de les aplicacions de línia d'ordres, i molt sovint l'única font.

Si alguna vegada vos heu preguntat quin significat té el que la gent a vegades escriga coses com man(1), es referixen a la secció del manual a la qual pertany el terme que es busca. Advertiu que KHelpCenter utilitza nombres per a dividir les nombroses pàgines man en seccions, de manera que la busca d'informació siga més senzilla, si senzillament esteu navegant.

També estan accessibles les pàgines Info, les quals es pretenia que substituïren a les man. Alguns programadors d'aplicacions ja no actualitzen les pàgines man, de manera que si per a estes aplicacions existix una pàgina man i una altra info, esta última probablement serà la més recent. La majoria d'aplicacions disposen d'una de les dues. Si esteu buscant ajuda per a una aplicació de GNU, el més probable siga que la trobeu en una pàgina info i no en una pàgina man.

#### Navegar dins de les pàgines Info

Els documents info estan organitzats jeràrquicament de manera que cada pàgina es diu un node. Tots els documents info tenen un node Inici «Top», és a dir, la pàgina inicial. Sempre podeu tornar a l'Inici d'un document prement Inici.

Anterior i Següent s'utilitzen per a moure's cap a les pàgines anterior i següent del nivell en què vos trobeu de la jerarquia.

Clicar damunt d'un element de menú d'un document servix per a moure's cap a un nivell inferior en el que vos trobeu. Podeu pujar un nivell prement Amunt.

Les pàgines man es tracten de manera similar a les info, amb l'índex de secció que és el node superior «Top» i cada pàgina man en el nivell inferior. Les entrades man ocupen tota una pàgina.

### El glossari de KDE

El glossari proporciona un lloc de referència ràpida, on podeu mirar les definicions de paraules que vos puguen resultar poc familiars. Estes abasten des d'aplicacions i tecnologies específiques de KDE o fins i tot termes informàtics d'UNIX®.

En la subfinestra de l'esquerra veureu una vista en arbre, amb dues possibilitats: Alfabèticament o Per tema. Ambdues contenen les mateixes entrades, ordenades de manera diferent, per a permetre que trobeu ràpidament l'element d'interés.

Navegueu per les vistes en arbre a l'esquerra, i els elements que seleccioneu es mostraran a la dreta.

### Les barres d'eines i de menú

KHelpCenter té una interfície mínima, permetent que vos concentreu en obtindre ajuda i no en haver d'aprendre com utilitzar el navegador de l'ajuda.

Les icones disponibles en la barra d'eines són les següents:

Icones de la barra d'eines

Taula de contingut

  Va cap a la pàgina d'inici principal de KHelpCenter.

Arrere

  Anirà fins a la pàgina anterior que esteu visualitzant. Cliqueu damunt de la marca de selecció a la dreta en la icona. Açò mostra una llista de pàgines visitades anteriorment. En seleccionar-ne una vos portarà directament a esta pàgina.

Avant

  Avançarà una pàgina. Esta icona tan sols s'activarà si ja heu emprat la icona Arrere.

Copia

  Copia el text a dins del porta-retalls per a apegar-lo en una altra aplicació.

Busca

  Busca una paraula o paraules dintre de la pàgina actualment visualitzada.

Augmenta la mida de les lletres

  Augmenta la mida del text en la subfinestra de visualització.

Minva la mida de les lletres

  Minva la mida del text en la subfinestra de visualització. Esta icona tan sols s'activarà si prèviament heu emprat l'augment del text.

Els menús contenen les següents entrades:

Fitxer
  Fitxer → Imprimix (Ctrl+P)

    Imprimix el contingut de la pàgina actualment visible. Trobareu manuals en format PDF en el servidor de documentació de KDE.

  Fitxer → Ix (Ctrl+)

    Tanca i ix de KHelpCenter

Edita
  Edita → Copia (Ctrl+C)

    Copia el text seleccionat a dins del porta-retalls.

  Edita → Selecciona-ho tot (Ctrl+A)

    Selecciona tot el text en la pàgina actual.

  Edita → Busca… (Ctrl+F)

    Busca una paraula o paraules dintre de la pàgina actualment visualitzada.

Visualitza
  Visualitza → Establix la codificació

    Canvia la codificació de la pàgina actual. Normalment, la configuració predeterminada Per defecte hauria de ser suficient, però si teniu problemes per a veure les pàgines escrites en altres idiomes a part de l'anglés, podríeu haver de triar una codificació específica en este menú.

  Visualitza → Mode de pantalla completa

    Canvia KHelpCenter al mode a pantalla completa, en el qual la finestra de KHelpCenter tapa tota la pantalla, i no disposa de les decoracions de finestra usuals. Per a eixir d'este mode, premeu la drecera Ctrl+Maj+F.

Ves
  Ves → Taula de contingut (Alt+Inici)

    Va cap a la pàgina d'inici principal de KHelpCenter.

  Ves → Pàgina Prèvia (Ctrl+Re Pàg)

    Anirà fins a la pàgina anterior de la documentació actual.

  Ves → Pàgina següent (Ctrl+Av Pàg)

    Anirà fins a la pàgina següent de la documentació actual.

  Ves → Arrere (Alt+Fletxa esquerra)

    Anirà fins a la pàgina anterior que esteu visualitzant.

  Ves → Avant (Alt+Fletxa dreta)

    Si ja heu mogut la vista cap arrere amb la icona arrere o l'entrada de menú, podeu anar cap avant una altra vegada amb esta entrada de menú.

Adreces d'interés
  Adreces d'interés → Afig una adreça d'interés (Ctrl+B)

    Afig una adreça d'interés per a la pàgina actual, el títol de les pàgines serà afegit al menú d'adreces d'interés. Utilitzeu l'acció Elimina l'adreça d'interés en el menú contextual d'un element per a eliminar-lo del menú.

  Adreces d'interés → Carpeta d'adreces d'interés nova…

    Obriu el diàleg Carpeta nova on podreu afegir subelements nous al menú d'adreces d'interés.

Configuració
  Configuració → Configura les lletres…

    Permet configurar la família i la mida de les lletres utilitzades per KHelpCenter.

De manera addicional, KHelpCenter té la configuració comuna a KDE i els elements dels menús Configuració i Ajuda. Per a obtindre més informació, llegiu les seccions sobre El menú Configuració i El menú Ajuda en els Fonaments de KDE.

Crèdits i llicència
Crèdits i llicència

## Crèdits i llicència

KHelpCenter

Originalment desenvolupat per en Elter, Matthias `(elter AT kde.org)`

L'actual mantenidor és en Schumacher, Cornelius `(schumacher AT kde.org)`

Traductor/Revisor de la documentació: Antoni Bella `(antonibella5 AT yahoo.com)`

Esta documentació està llicenciada d'acord amb les clàusules de la Llicència de Documentació Lliure de GNU.

Este programa està llicenciat d'acord amb les clàusules de la Llicència Pública General de GNU.